Associazione Sportiva Cittadella

L***'A.S.Cittadella*** ła xe la scuadra de balòn de Sitadèła. El canpo andove che i xuga in Serie C el xe el stadio Piercesare Tombolato (4.043 posti da sentarse). El color de ła scuadra el xe el granata.

## Stazon 2025-2026

### [[Serie C 2025-2026]]

* Virtus Verona - Cittadella 1-1 (a), 1-4 (r)
* Cittadella - Alcione 1-0
* Pergolettese - Cittadella 3-1
* Cittadella - Vicenza 0-1
* AlbinoLeffe - Cittadella 2-1
* Cittadella - Lumezzane 0-1
* Cittadella - Pro Patria 0-0
* Renate - Cittadella 0-0
* Cittadella - Triestina 1-0
* Ospitaletto - Cittadella 1-2
* Inter U23 - Cittadella 0-1
* Cittadella - Pro Vercelli 2-1
* Dolomiti Bellunesi - Cittadella 0-1
* Cittadella - Arzignano 1-0
* Lecco - Cittadella 0-1
* Cittadella - Brescia 1-1
* Trento - Cittadella 1-0
* Cittadella - Novara 2-2
* Giana Erminio - Cittadella 0-2

## Istòria
### Le orixeni
L**A.S.Cittadella'' el vien fondà inte el [[1973]] fondendo do scuadre, ła ''Cittadellese'' e el ''Olympia Cittadella'', fondae rispetivamente inte el [[1920]] e inte el [[1948]].
L**Olympia* el xe sta l'ùgnoła de łe do che al inìsio ła gheva na serta riłevansa a livel diłetantistego, rivando fin a ła [[IV Serie]] durante i [[Ani 1950|ani sincuanta]].

=== La fuxion infrà *Cittadellese* e *Olympia* ===
Inte el 1973 Angelo Gabrielli el ga fuxo łe società col intento de portar Sitadèła inte el calcio che conta, ma i primi ani de vita de l*'A.S. Cittadella* i se rivea difisiłi a cauxa dei cativi raporti tra i raprexentanti de łe do società orixenarie.
Inte el [[1980]] ła otien el so primo suceso de rilievo, ła Copa Itàlia Diłetanti; da sto momento in vanti ła stòria de ła società ła xe un cresendo fin a ła promosion in [[Lega Pro|Serie C2]] rivà inte el [[1988]]/[[1989|89]].

=== I ani de ła C2 ===

Tra el [[1989]] e el [[1998]] ła scuadra ła ga xugà senpre in [[Lega Pro|Serie C2]], a parte do canpionati ([[1991]]/[[1993|93]]), cuando che ła ga xugà in [[Interegionałe]]. Inte ła stagion [[1997]]/[[1998|98]] riva so ła panchina granata el alenador [[Ezio Glerean]] che dopo l'otima esperiensa al [[Sandonà 1922|Sandonà]] el porta el so modèło de calcio a Sitadèła riusendo suito a otegner ła promosion a ła [[Lega Pro|Serie C1]] traverso i *play-off* in cui vien suparà ła in finałe ła [[Unione Sportiva Triestina Calcio|Triestina]] grasie al mèjo piasamento in canpionato.

=== El Sitadèła dei miracołi ===
El 3-3-4 de Ezio Glerean stupise l'Itàlia intera a tal punto che inte el [[1999]]/[[2000|00]] ła scuadra ła finise el canpionato al terso posto entrando inte i [[Play-off]].
In semifinałe ła elimina el [[Varese Calcio Società Sportiva Dilettantistica|Varexe]] e in finałe, parejando 1-1 col [[Unione Sportiva Brescello|Bresceło]], ła riese, grasie al meèjo posto in clasifega otegnuo durante ła stagion regołare, a raxonxere ła storega promosion in [[Serie B (calcio)|Serie B]].
Durante łe do stagion inte ła seconda serie ła scuadra granata ła se fa ciamar *Cittadella Padova* e ła se trasferise al [[Stadio Euganeo|"Euganeo"]] de [[Pàdova|Pàdoa]], profitando del periodo de crixi del [[Calcio Padova]] sivołà in Serie C2.
El *Cittadella'' el riese a restar in Serie B la prima stagion, ma el ano dopo el torna in Serie C1.

El xoga cuindi altre 5 stagion in Serie C1, co i play off sfiorai sia inte el 2005/06 che inte el 2006/07.
La formasion vèneta, tornà a ła denominasion orixenaria e a xogar a Sitadèła, al termine de ła stagion 2007/08 ła riese a rivar ai play off piasandose al terso posto in clasifega, co Claudio Foscarini come alenador.

Prima aversaria el xe el Fołigno, guidà da Bisoli, scuadra rivełasion del torneo: inte ła partia de andata, in trasferta, el Sitadèła el perde 1 a 0, ma el riese a rebaltar el rexultà al ritorno vinsendo in caxa par 2 a 0, co i gol de De Gasperi e Manucci, raxunxendo ła finałe dei play-off contro ła Cremonexe.

Ła finałe ła se verxe co na nova sconfita in caxa (0-1, Temellin), ma el Sitadèła el riese a concuistar ła seconda promosion in serie B de ła so stòria, ndando a vinsare par 3 a 1 (reti di Meggiorini, Coralli e De Gasperi) al "Zini" de Cremona inte ła gara de ritorno del 8 zugno 2008.

## Cołegamenti forèsti
* Sito Uficiałe